РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27
	
от заседание на комисия „Управление на собствеността”
към Пленума на Висшия съдебен съвет, проведено на 02.09.2019 г.

Днес, 02.09.2019 г., понеделник, в сградата на Висшия съдебен съвет,                ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, упълномощена с решение по Протокол № 19/25.07.2019 г., т. 13 на Пленума на Висшия съдебен съвет, в състав:

                                             ЗАМ.- ПРЕДСЕДАТЕЛ:   Стефан Гроздев
                                                                  ЧЛЕНОВЕ:  Боян Новански
  Огнян Дамянов
                                                                                       Пламена Цветанова

ОТСЪСТВАТ: Евгени Диков и Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“,  Красимира Василева - началник отдел „Правно обслужване и нормативна дейност“, дирекция „Правна“ в АВСС, Стоянка Георгиева – главен експерт в отдел „Инвестиции и строителство“, Анжела Цветанова – старши експерт – юрист в отдел „Управление на собствеността“ и Надя Горгорова – младши експерт в отдел „Управление на собствеността“.

I. Инвестиционна дейност:

1. ОТНОСНО: Определяне на изпълнител на услуга с предмет: „Изготвяне на техническо задание за обществени поръчки за инженеринг“, във връзка с изпълнение на решение по т. Р-2 от Протокол № 24/24.07.2019 г. на Комисия „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ОПРЕДЕЛЯ за изпълнител на услугата:
– „Изготвяне на техническа документация за избор на изпълнител на договор за обществена поръчка с предмет: „Проектиране, основен ремонт и преустройство на част от имот публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт - съд и прокуратура“, „ИНФИНИТУС“ ООД, с ценово предложение на стойност 5 900,00 лв. без ДДС или 7 080,00 лв. с ДДС и срок за изпълнение на услугата 6 седмици (6х7= 42 к. дни).  
– „Изготвяне на техническа документация за избор на изпълнител на договор за обществена поръчка с предмет: „Проектиране и изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик“, „ИНФИНИТУС“ ООД, с ценово предложение на стойност 5 850,00 лв. без ДДС или 7 020,00 лв. с ДДС (6х7= 42 к. дни). 

– „Изготвяне на техническа документация за избор на изпълнител на договор за обществена поръчка с предмет: „Проектиране и строително-монтажни работи по основен ремонт на сградата на Районен съд гр. Ихтиман“, „ИНФИНИТУС“ ООД, с ценово предложение на стойност 4 900,00 лв. без ДДС или 5 880,00 лв. с ДДС (6х7= 42 к. дни).

1.2. ВЪЗЛАГА на дирекция „УССВ“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 1.1.

2. ОТНОСНО: Определяне  на изпълнител на услуга с предмет: „Изготвяне на техническо задание за обществени поръчки за СМР“, във връзка с изпълнение решение по т. Р-2 от Протокол № 24/24.07.2019 г. на комисия „Управление на собствеността“

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОПРЕДЕЛЯ за изпълнител на услугата:
– „Изготвяне на техническа документация за избор на изпълнител на договор за обществена поръчка с предмет: „Изграждане на нова административна сграда за органите на съдебната власт гр. Бяла, УПИ IХ-951,952, кв. 176 по действащия регулационен план на гр. Бяла /ПИ с идентификатор 07603.501.2813 по КККР/“, „РИДИСКАВЪР“ ЕООД, с ценово предложение на стойност 2 800,00 лв. без ДДС или 3360,00 лв. с ДДС и срок за изпълнение на услугата 35 к. дни.

– „Изготвяне на техническа документация за избор на изпълнител на договор за обществена поръчка с предмет: „Основен ремонт и преустройство на сграда, бул. „Драган Цанков“ № 6, гр. София за нуждите на органите на съдебната власт“, „РИДИСКАВЪР“ ЕООД, с ценово предложение на стойност     2 800,00 лв. без ДДС или 3 360,00 лв. с ДДС и срок за изпълнение на услугата 35 к. дни.  

- „Изготвяне на техническа документация за избор на изпълнител на договор за обществена поръчка с предмет: „Строително-монтажни работи на обект: „Основен ремонт и преустройство на сграда, находяща се в гр. Благоевград, ул. „Крали Марко“ № 2 за нуждите на Административен съд           гр. Благоевград и Районна прокуратура гр. Благоевград“, „РИДИСКАВЪР“ ЕООД, с ценово предложение на стойност 2 800,00 лв. без ДДС или 3 360,00 лв. с ДДС и срок за изпълнение на услугата 35 к. дни. 

2.2. ВЪЗЛАГА на дирекция „УССВ“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 2.1.

      3. Текущи ремонти:

       3.1. ОТНОСНО: Писмо с рег. № ВСС-4680/25.14.2018 г. от административния ръководител на Окръжен съд гр. Силистра за осигуряване на средства за текущ ремонт на настилки.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1.1. Извършването на разход за текущ ремонт в сградата на Окръжен съд     гр. Силистра на настилки - почистване на цветна мозайка, циклене и лакиране на паркет, и монтиране на первази е необходим и целесъобразен. Стойността на разхода е определена размер на 14 563 лева, съгласно най-ниско ценово предложение на „БИЛДЪР“ ЕООД. Средствата следва да се отпуснат по параграф §10-30 „Текущи ремонти“. 
Мотиви: Паркетната настилка и мозайка са износени и захабени и се нуждаят от почистване. 

3.1.2. Решението да се изпрати на комисия „Бюджет и финанси” за  корекция на бюджета на Окръжен съд гр. Силистра.

3.2. ОТНОСНО: Писма с рег. № ВСС-3641/29.05.2018 г. и ВСС-2235 от 15.02.2019 г. от административния ръководител на Районен съд гр. Левски за осигуряване на средства за текущ ремонт - подмяна на остарялото луминесцентно осветление в сградата на Районен съд гр. Левски с LED осветление.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.2.1. Извършването на разход за текущ ремонт - подмяна на остарялото луминесцентно осветление в сградата на Районен съд гр. Левски с LED осветление е необходим и целесъобразен. Стойността на разхода определена е размер на 2 318,63 лева, съгласно най-ниско ценово предложение на ЕТ “ЕЛЕКТРА-А“. Средствата следва да се отпуснат по параграф §10-30 „Текущи ремонти“. 
Мотиви: Луминесцентното осветление е остаряло, неефективно и енергоемко. Подмяната му с LED осветление ще подобри значително работната среда и ще намали разходите за ел. енергия. Разходът е необходим и целесъобразен, и се отпуска по параграф §10-30 „Текущи ремонти“. 

3.2.2. Решението да се изпрати на комисия „Бюджет и финанси” за  корекция на бюджета на Районен съд Левски.

3.3. ОТНОСНО: Писмо с рег. № ВСС-15104/10.12.2018 г. от административния ръководител на Районен съд гр. Враца за осигуряване на средства за текущ ремонт на две работни помещения.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.3.1. Извършването на разход за текущ ремонт на две работни помещения /кабинет на държавни съдебни изпълнители и деловодство/ в сградата на Районен съд гр. Враца е необходим и целесъобразен. Стойността на разхода е определена в размер на 7 366,91 лева, съгласно най-ниско ценово предложение на „Опал-94“ АД. Средствата следва да се отпуснат по параграф §10-30 „Текущи ремонти“. 
Мотиви: Двете неремонтирани помещения в сградата на районния съд са в лошо състояние – стара дървена ламперия, компрометирани участъци от стар теч и се нуждаят от ремонт.

3.3.2. Решението да се изпрати на комисия „Бюджет и финанси” за  корекция на бюджета на Районен съд гр. Враца.

     3.4. ОТНОСНО: Писмо с рег. № ВСС-10138 от 14.08.2019 год. от и.д. административен ръководител и председателя на Окръжен съд гр. Русе с искане за отпускане на средства за поетапен текущ ремонт за подмяна на дограма в коридорите на втори етаж на Съдебната палата  гр. Русе. 

КОМИСИЯ „УПРАВЛЕНИЕ НА СОБСТВЕНОСТТА”	
Р Е Ш И:

3.4.1. Извършването на разход за подмяна на дограма в коридора на втори етаж /14 прозореца и две врати, даващи достъп до балконите/ в Съдебна палата - гр. Русе е необходим и целесъобразен. Общата стойност на разхода е определен на 16 604,44 лева с ДДС, съгласно най-ниското ценово предложение на  „ЕЛИ - М“ ООД, гр. Русе. Средствата следва да се отпуснат по параграф §10-30 „Текущи ремонти“.
Мотиви: За да бъдат максимално ефективни извършените мероприятия по цялостна подмяна на дограмата на кабинети и помещения в съдебната палата е необходима подмяна на дограмата в коридорите. С цел да не се затруднява достъпа на граждани и работещи в съда е предвидено същата да стане поетапно, като през настоящата година е планирано подмяна на дограма в коридора на втори етаж - 14 бр. прозорци и две врати.

3.4.2. Решението да се изпрати на комисия „Бюджет и финанси” за  корекция на бюджета на Окръжен съд гр. Русе.

3.5. ОТНОСНО: Писмо с рег. № ВСС-4640/10.04.2019 г. от административния ръководител на Районен съд гр. Търговище за осигуряване на средства за текущ ремонт на помещенията на два етажа от Съдебната палата, ползвани от районния съд.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.5.1. Извършването на разход за текущ ремонт на помещения на първи и четвърти етаж от Съдебната палата гр. Търговище, ползвани от Районен съд гр. Търговище, е необходим и целесъобразен. Стойността на разхода е определена в размер на 47 500 лева, съгласно най-ниско ценово предложение на „Стройкомерс – ТТ “ЕООД. Средствата следва да се отпуснат по параграф §10-30 „Текущи ремонти“.
Мотиви: Помещенията на първи и четвърти етаж на Съдебната палата, ползвани от Районен съд гр. Търговище са в лошо състояние – нарушени мазилки, мръсни стени, тавани и подове.

3.5.2. Решението да се изпрати на комисия „Бюджет и финанси” за  корекция на бюджета на Районен съд гр. Търговище.

3.6. ОТНОСНО: Писмо с рег. № ВСС-8679/10.07.2019 г., допълнено с рег.                 № ВСС-10253/16.08.2019 г. от административния ръководител на Районен съд гр. Елена за осигуряване на средства за авариен ремонт на част от покрив, стени и тавани в съдебната сграда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.6.1. Извършването на разход за ремонт на покрив, стени и тавани в Съдебната палата гр. Елена, е необходим и целесъобразен. Стойността на разхода е определена в размер на 11 595,34 лева, съгласно най-ниско ценово предложение на „Лазаров“ ЕООД. Средствата следва да се отпуснат по параграф §10-30 „Текущи ремонти“. 
Мотиви: Наличие на увредена дървена конструкция на северозападния скат на покрива на съдебната сграда и компрометирани стени и тавани в съдебната сграда, вследствие на лоши климатични условия - проливни дъждове и бури.

3.6.2. Решението да се изпрати на комисия „Бюджет и финанси” за  корекция на бюджета на Районен съд гр. Елена.

   3.7. ОТНОСНО: Писмо с рег. № ВСС-10194/15.08.2019 г. от административния ръководител на Районен съд гр. Тетевен за осигуряване на средства за авариен ремонт на пароотоплителна инсталация.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.7.1. Извършването на разход за авариен ремонт за подмяна на циркулационна помпа на пароотоплителна инсталация в сградата на Съдебната палата – гр. Тетевен е неотложен и необходим. Стойността на разхода е определена в размер на 3 583,20 лева, съгласно най-ниско ценово предложение на „Чайка“ ЕООД. Средствата следва да се отпуснат по параграф §10-30 „Текущи ремонти“. 
Мотиви: Констатирани проблеми в пароотоплителната инсталация и необходимост от спешна подмяна на старата помпа, която е морално и физически остаряла с неотстраними дефекти.

3.7.2. Решението да се изпрати на комисия „Бюджет и финанси” за  корекция на бюджета на Районен съд гр. Тетевен.

3.8. ОТНОСНО: Писмо с рег. № ВСС-7144/10.06.2019 г. от административния ръководител на Административен съд – София-град, за осигуряване на средства за текущ ремонт (на част от тавана на архивно помещение, обособяване и преграждане на едно работно помещение и подмяна на въздушни филтри на конвектори на климатичната система).

КОМИСИЯ „УПРАВЛЕНИЕ НА СОБСТВЕНОСТТА” 
Р  Е  Ш  И:

3.8.1. Извършването на разход за текущ ремонт в сградата на Административен съд – София-град, включващ: ремонт на тавана на архивно помещение, преграждане на ново работно помещение, подмяна на счупен стъклопакет и окабеляване на новото помещението е необходим и целесъобразен. Средствата за текущия ремонт са определени на обща стойност 9 920,07 лева, съгласно най-ниски ценови предложения, и се отпускат по параграф §10-30 „Текущ ремонт“.
Мотиви: Необходимост от извършване на ремонт на тавана на помещение за архив в сутерена на сградата. Необходимост от ново работно помещение за домакин, предвидено да бъде обособено във фоайето под купола. Компетентността на комисия „Управление на собствеността“ е по отношение на средствата за извършване на строително-ремонтните дейности. Средствата за закупуване на климатик за новото помещение и за доставка на филтри за конвектори на климатичната система следва да се одобрят от Комисия „Бюджет и финанси“.

3.8.2. Решението да се изпрати на комисия „Бюджет и финанси” за  корекция на бюджета на Административен съд – София-град и за произнасяне по искането за закупуване на климатик за новото помещение и доставка на филтри за конвектори на климатичната система.

3.9. ОТНОСНО: Писмо с рег. № ВСС-15607/17.07.2019 г. от административния ръководител на Административен съд гр. Стара Загора за отпускане на средства за авариен текущ ремонт във връзка със застрахователно събитие.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

3.9.1. Извършването на разход за авариен ремонт на помещения на Административен съд гр. Стара Загора във връзка с настъпило застрахователно събитие - буря с проливен дъжд и теч от подпокривно пространство, е необходим и целесъобразен.
Мотиви: В следствие на настъпило застрахователно събитие /буря с проливен дъжд/ са увредени централно фоайе, деловодство, кабинет на председателя и обшивка на покрива. Стойността на ремонта е определена в размер на 5 739,40 лева, съгласно най-ниска цена по изготвена количествена сметка. Средствата, одобрени от застрахователя по щетата са в размер на 1 835,80 лева и са възстановени по сметка на Висшия съдебен съвет, като за разликата до стойността определена по офертите от 08.07.2019 г. отдел „Управление на собствеността“, ще претендира пред застрахователя. 
Стойността на разхода е 5 740 лева, съгласно ценово предложение на „Руминекс“ ЕООД. Средствата следва да се отпуснат по параграф §10-30 „Текущи ремонти“.

3.9.2. Решението да се изпрати на комисия „Бюджет и финанси” за  корекция на бюджета на Административен съд гр. Стара Загора.

3.10. ОТНОСНО: Писмо с рег. № ВСС-8606/09.07.2019 г. от административния ръководител на Районен съд гр. Костинброд за отпускане на средства за авариен текущ ремонт за отстраняване на теч в санитарни възли и пукнатини по стени в помещения.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

	3.10.1. Извършването на разход за авариен ремонт за отстраняване на теч в санитарни възли и на налични пукнатини в канцеларии и кабинети в сградата на Районен съд гр. Костинброд е необходим и целесъбразен . Стойността на разхода е в размер на 18 810,80 лева, съгласно ценовото предложение на „Димотика“ ЕООД. Средствата следва да се отпуснат по параграф §10-30 „Текущи ремонти“. 
Мотиви: Поява на влага по стените на тоалетните е вследствие на неустановен теч в санитарни възли, както и наличие на пукнатини в канцеларии и кабинети. Констатираните дефекти са заявени пред застрахователя. Изготвена е количествена сметка за  ремонта, като е включен цялостен ремонт на санитарните възли, тъй като за откриване на теча се налага къртене на плочки по стени и подове. 

Средствата, отпуснати от застрахователя по подадено заявление от Районен съд гр. Костинброд са в размер на 804 лева и са възстановени по сметка на Висшия съдебен съвет. 

3.10.2. Решението да се изпрати на комисия „Бюджет и финанси” за  корекция на бюджета на Районен съд гр. Костинброд.

3.11. ОТНОСНО: Писмо с рег. № ВСС-8799/12.07.2019 г. от административния ръководител на Административен съд гр. Бургас за осигуряване на средства за изграждане на архив в подстълбищно пространство в сградата на Съдебната палата и във връзка с Решение по т. 35 от Протокол № 30/24.07.2019 г. на комисия „Бюджет и финанси“.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

	3.11.1. Извършването на разход за текущ ремонт за изграждане на архив в подстълбищно пространство в Съдебната палата гр. Бургас, за нуждите на Административен съд гр. Бургас е необходим и целесъобразен. Стойността на разхода е 3 396,00 лева, съгласно най-ниското ценово предложение на „Терекс комерс“ ЕООД. Средствата следва да се отпуснат по параграф §10-30 „Текущи ремонти“. 
Мотиви: Установена е необходимост от помещение за съхраняване на делата на Административен съд гр. Бургас. Компетентността на комисия „Управление на собствеността“ е по отношение на средствата необходими за извършване на ремонтните дейности по изграждане на архив в подстълбищното пространство в сградата на Съдебната палата – гр.Бургас. Средствата за закупуване на климатик за архива са одобрени от Комисия „Бюджет и финанси“.

3.11.2. Решението да се изпрати на комисия „Бюджет и финанси” за  корекция на бюджета на Административен съд гр. Бургас.

3.12. ОТНОСНО: Писмо рег. № ВСС-6442/04.06.2019 г. от Дирекция „Бюджет и финанси“ във връзка с писмо рег. № ВСС-6442/31.05.2019 г. на административния ръководител на Районен съд гр. Гоце Делчев относно искане на средства за авариен текущ ремонт след настъпило застрахователно събитие.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

3.12.1. Извършването на разход в размер на 1 973,48 лева, с цел осигуряване на средства за авариен ремонт в сградата на Районен съд гр. Гоце Делчев, представляващи възстановена щета от застраховател е необходим. Средствата следва да се отпуснат по параграф §10-30 „Текущи ремонти“. 
3.12.2. Решението да се изпрати на комисия „Бюджет и финанси” за  корекция на бюджета на  Районен съд Гоце Делчев.

3.13. ОТНОСНО: Писмо с рег. № ВСС-8265/26.06.2019 г. от административния ръководител на Окръжен съд гр. Велико Търново за осигуряване на средства за текущ ремонт на ведомствено жилище – апартамент 11, разположен на четвърти надземен етаж в пететажна жилищна сграда в гр. Велико Търново, ул. „Драган Цончев“ № 14, вх. В.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

	3.13.1. Извършването на разход за текущ ремонт на ведомствено жилище – апартамент 11, разположен на четвърти надземен етаж в пететажна жилищна сграда в гр. Велико Търново, ул. „Драган Цончев“ № 14, вх. В, предоставен за нуждите на Окръжен съд гр. Велико Търново е необходим и целесъобразен, предвид възстановяване на експлоатационната годност на жилището. Стойността на разхода е 29 998,82 лева, съгласно офертата на класирания на първо място участник – „Булстрой“ ООД. Средствата следва да се отпуснат по параграф §10-30 „Текущ ремонт“. 
Мотиви: Ремонтът е необходим предвид възстановяване на експлоатационната годност на жилището за обитаване и отдаването му под наем за магистрати и служители от Окръжен съд гр. Велико Търново.
3.13.2. Решението да се изпрати на комисия „Бюджет и финанси” за  корекция на бюджета на Окръжен съд гр. Велико Търново.

3.14. ОТНОСНО: Писмо от Председателят на Окръжен съд гр. Стара Загора с рег. № ВСС-10032/12.08.2019г. във връзка с искане за осигуряване на средства за извършване на авариен ремонт за отстраняване на щети от настъпило застрахователно събитие

КОМИСИЯ „УПРАВЛЕНИЕ НА СОБСТВЕНОСТТА” 
Р  Е  Ш  И:

3.14.1. ПРИЕМА за неотложно, необходимо и целесъобразно осигуряване на средства за извършване на неотложен текущ ремонт на зала № 8 в Съдебна палата – гр. Стара Загора, за възстановяване на причинени щети от настъпило застрахователно събитие, в следствие на обилни дъждове.
Стойността на разхода е определена на 308,88 лв. с ДДС, съгласно най-ниската оферта, предложена от „РУМИНЕКС“ЕООД. Средствата следва да се предвидят по параграф §10-30 „Текущ ремонт“.

Мотиви 1:
На 05.06.2019 г. от ЗАД „Булстрад Виена Иншуранс Груп“ е регистрирана щета № 2200180240/40219 в сградата на Окръжен съд гр. Стара Загора, гр. Стара Загора, бул. „Митрополит Методи Кусев “№ 33 за настъпило застрахователно събитие в следствие на проливен дъжд. Извършен е оглед на обекта и е съставен Констативен протокол от 05.06.2019г. за видимите вреди с опис на вредите. 
Видовете строително–ремонтни дейности, които ще бъдат извършени за отстраняване на констатираните щети по описа на ЗАД „Булстрад Виена Иншуранс Груп“ са:
1. Доставка и монтаж на пано за окачен таван тип „Армстронг“ - 10 бр.;
2. Трикратно боядисване с латекс- 10 м2;
3. Шпакловка по стени и тавани- 10 м2.

3.14.2. ПРИЕМА за неотложно, необходимо и целесъобразно осигуряване на допълнителни средства за извършване на цялостен неотложен текущ ремонт на зала № 8 в Съдебна палата – гр. Стара Загора, за възстановяване на причинени щети от настъпило застрахователно събитие, в следствие на обилни дъждове, които не са включени в констатираните щети по описа на ЗАД „Булстрад Виена Иншурънс Груп“.
Стойността на разхода е определена на 1 894,20лв. с ДДС, съгласно най-ниската оферта, предложена от „РУМИНЕКС“ЕООД. Средствата следва да се предвидят по параграф §10-30 „Текущ ремонт“.

Мотиви 2:
За цялостното отстраняване на щетите причинени от проникване на дъждовни вода, в следствие на проливен дъжд, през отлепената хидроизолация, между плочата на II и III етажи, в следствие на което е наводнена Зала № 8 на II етаж на окръжен съд е целесъобразно цялостно боядисване на Зала № 8 на II етаж в сградата. 
С писмо рег. № ВСС-10032/27.08.2019 г. от административния ръководител на Окръжен съд гр. Стара Загора са изпратени допълнително три оферти за извършване на авариен и неотложен ремонт на зала № 8 в Съдебна палата – гр. Стара Загора, за частта, която не е включена в протокола на ЗАД „Булстрад Виена Иншурънс Груп“. Допълнителните видове СМР са следните:
1. Трикратно боядисване с латекс- 150 м2;
2. Шпакловка по стени и тавани - 25 м2;
3. Доставка и покриване с найлон - 70 м2.

3.14.3. РЕШЕНИЕТО да се изпрати на комисия „Бюджет и финанси” за корекция на бюджета Окръжен съд – Стара Загора.

3.15. ОТНОСНО: Писмо с рег. № ВСС-8931/25.07.2019 г. от административния ръководител на Апелативен съд гр. Велико Търново за ремонт и оборудване на съдебна зала и във връзка с Решение по т. 2 от Протокол №30/24.07.2019 г. на комисия „Бюджет и финанси“.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

3.15.1. Извършването на разход за текущ ремонт съдебна зала на Апелативен съд гр. Велико Търново е необходим и целесъобразен. Стойността на разхода е 5 927,00 лева, съгласно ценово предложение на „Вива Билд“ ЕООД. Средствата следва да се отпуснат по параграф §10-30 „Текущи ремонти“.
Мотиви: Компетентността на комисия „Управление на собствеността“ е по отношение на ремонта на съдебната зала. По отношение на оборудването на същата с мебели е от компетентността на комисия „Бюджет и финанси“. Необходимият текущ ремонт се състои в подмяна на изхабената подова настилка на залата с ламинат и гранитогрес, полагане на кабелни канали, лакиране на ламперия. 

3.15.2. Решението да се изпрати на комисия „Бюджет и финанси” за  корекция на бюджета на Апелативен съд гр. Велико Търново и за произнасяне по оборудването на залата.

3.16. ОТНОСНО: Писмо от председателя на Районен съд гр. Елхово с рег.               № ВСС–10339/20.08.2019 г., в изпълнение на Решение на Комисия „Управление на собствеността“ по протокол № 17/05.06.2019 г., т. 10.3, за осигуряване на достъпна среда в сградата на съда

КОМИСИЯ „УПРАВЛЕНИЕ НА СОБСТВЕНОСТТА” 
Р  Е  Ш  И:

3.16.1. Неотложно, необходимо и целесъобразно е закупуването на устройство за изкачване на стълби за инвалидни колички, модел LG 2004 /стълбищен робот/, за осигуряване на безпрепятствен достъп на хора с намалена подвижност и хора с увреждания в сградата на Районен съд гр. Елхово. 
Стойността на разхода е определена в размер на 6 600,00 //шест хиляди и шестстотин/ лева с ДДС, съгласно най-ниското ценово предложение на „АДАПТ БГ“ЕООД. 
Средствата да са за сметка на параграф §52-03 „Придобиване на друго оборудване и съоръжения“

Мотиви:
В сградата на Районен съд гр. Елхово няма изградена външна и вътрешна достъпна архитектурна среда, поради което съдебните зали и зоните за административни услуги остават недостъпни за хора с увреждания и хора с намалена подвижност.
За осигуряване на достъпна архитектурна среда за цялото население, обществените институции, в частност и органите на съдебната власт са длъжни да осигурят свободен достъп до сградите и в сградите на хора с намалена подвижност, в т. ч. и на хора с увреждания. С тази цел следва да бъдат предвидени мерки за привеждане на съществуващата сграда в съответствие с изискванията за достъпна среда по чл. 169, ал. 1, т. 4 от Закона за устройство на територията (ЗУТ) и Наредба    № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (Обн., ДВ, бр. 54 от 2009 г.; доп., бр. 54 от 2011 г). В тази връзка е наложително, необходимо и целесъобразно закупуване на устройство за изкачване на стълби с инвалидни колички.

3.16.2. РЕШЕНИЕТО по т. 3.16.1. да бъде изпратено на Комисия „Бюджет и финанси“ за корекция на бюджета на Районен съд гр. Елхово.

3.17. ОТНОСНО: Писмо рег. № ВСС–10143/14.08.2019 г. от административния ръководител на Районен съд гр. Несебър във връзка с искане за осигуряване на средства за закупуване на стълбищен робот за осигуряване на достъпна среда в сградата на съда 

КОМИСИЯ „УПРАВЛЕНИЕ НА СОБСТВЕНОСТТА” 
Р  Е  Ш  И:

	3.17.1. Неотложно, необходимо и целесъобразно е закупуването на Устройство за изкачване на стълби за инвалидни колички, модел LG 2004 /стълбищен робот/, за осигуряване на безпрепятствен достъп на хора с намалена подвижност и хора с увреждания в сградата на Районен съд гр. Несебър. 
Стойността на разхода е определена в размер на 6 600,00 //шест хиляди и шестстотин/ лева с ДДС, съгласно най-ниското ценово предложение на „АДАПТ БГ“ЕООД 
Средствата да са за сметка на параграф §52-03 „Придобиване на друго оборудване и съоръжения“

Мотиви:
В сградата няма изградена външна и вътрешна достъпна архитектурна среда, поради което съдебните зали и зоните за административни услуги остават недостъпни за хора с увреждания и хора с намалена подвижност.
За осигуряване на достъпна архитектурна среда за цялото население, обществените институции, в частност и органите на съдебната власт са длъжни да осигурят свободен достът до сградите и в сградите на хора с намалена подвижност, в т. ч. и на хора с увреждания. В тази връзка е необходимо да бъдат предвидени мерки за привеждане на съществуващата сграда в съответствие с изискванията за достъпна среда по чл. 169, ал. 1, т. 4 от Закона за устройство на територията (ЗУТ) и Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (Обн., ДВ, бр. 54 от 2009 г.; доп., бр. 54 от 2011 г).
Във връзка с изпълнение изискванията на Наредба № 4 от 1 юли 2009 г., от Районен съд гр. Несебър е направено проучване на предлаганите в страната системи/техника за преодоляване на различни височини вследствие на разликата между нивата.

3.17.2. РЕШЕНИЕТО по т. 3.17.1. да бъде изпратено на Комисия „Бюджет и финанси“ за корекция на бюджета на Районен съд гр. Несебър.

II. Управление на собствеността:

1. ОТНОСНО: Проект на Решение на Министерския съвет за безвъзмездно предоставяне за управление на имоти – публична държавна собственост, на Висш съдебен съвет за нуждите на Административен съд – София-област и на Върховния административен съд

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 19/25.07.2019 год., т. 13 
на Пленума на Висшия съдебен съвет
Р  Е  Ш  И:

1.1. На основание чл. 32, ал. 1 от Устройствения правилник на Министерския съвет и на неговата администрация съгласува предложения проект на Решение на Министерски съвет за безвъзмездно предоставяне за управление на имоти – публична държавна собственост, на Висш съдебен съвет за нуждите на Административен съд – София-област и на Върховния административен съд. 
1.2. Решението по т. 1.1 да се изпрати на главния секретар на Министерство на регионалното развитие и благоустройството в срок до края на работния ден на 2 септември 2019 г.  

2. ОТНОСНО: Отпаднала необходимост от имот – частна държавна собственост за Бюро по защита при главния прокурор и органите на съдебната власт в гр. Плевен и в съдебен район гр. Плевен.

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 19/25.07.2019 год., т. 13 
на Пленума на Висшия съдебен съвет
Р  Е  Ш  И:

2.1. ПРИЕМА, че недвижимият имот – частна държавна собственост, предоставен за управление на Висш съдебен съвет за нуждите на Бюро по защита при главния прокурор, находящ се в гр. Плевен, ж.к. „Дружба“, бл. 133, вх. А, ет. 4, представляващ: апартамент № 13, със застроена площ 58,53 кв. м, състоящ се от две стаи, кухня, баня с клозет, заедно с принадлежащото му избено помещение № 22, както и 1,302% идеални части от общите части на сградата и правото на строеж, съставляващ самостоятелен обект в сграда с идентификатор 56722.667.869.1.13 по кадастралната карта и кадастралните регистри на гр. Плевен, актуван с АДС № 7116/08.10.2015 г. /предходен АДС № 504/05.12.2000 г./ е с отпаднала необходимост за Висшия съдебен съвет. 
Мотиви: Имотът е с отпаднала необходимост за Бюрото по защита при главния прокурор и липсва заявен интерес от органите на съдебната власт в     гр. Плевен и в съдебен район – Плевен за ползването му.

2.2. УПЪЛНОМОЩАВА представляващия Висшия съдебен съвет да изрази становище до областния управител на Област Плевен за отнемане на имота, описан по т. 2.1., съгласно чл. 17, ал. 2 от Закона за държавната собственост, поради отпаднала необходимост за Висшия съдебен съвет.

3. ОТНОСНО: Избор на изпълнител по договор за борсово посредничество във връзка с организиране и провеждане на обществена поръчка с предмет: „Доставка на гориво за отопление на органите на съдебна власт“ по реда на     чл. 79, ал. 1, т. 7 от ЗОП чрез процедура на договаряне без предварително обявление, за срок от една година.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

3.1. ОПРЕДЕЛЯ за изпълнител на договор за борсово посредничество за извършване на борсова сделка по реда на Закона за стоковите борси и тържищата във връзка с доставка на гориво за отопление за нуждите на органите на съдебната власт „ЕН-ДЖИ БРОКЕРС” ЕООД в качеството му на член на Софийска стокова борса АД.  
Мотиви: От получените оферти борсовият член „Ен-джи Брокерс” ЕООД е предложил най-нисък размер на разходите за борсово представителство на Софийска стокова борса, а именно комисионно възнаграждение в размер на 0,0% от стойността на сключения борсов договор без ДДС и борсовата такса към ССБ АД в размер на 0,15% от стойността на борсовия договор без ДДС.

3.2. ВЪЗЛАГА на дирекция „УССВ“ да изготви Доклад ведно с техническа спецификация за горивото за отопление в съответствие с БДС, изискванията на действащите към момента нормативни актове, Наредбата за изискванията за качеството на течните горива, условията, реда и начина на техния контрол  и на Европейската спогодба за международен превоз на опасни товари по шосе /ADR/ и да го предостави чрез Главен секретар на ВСС  на дирекция „Правна“, отдел  „Обществени поръчки“ за по нататъшни действия по реда на чл. 18, ал. 1, т. 8 и чл. 79, ал. 1, т. 7 от ЗОП.

                               ЗАМЕСТНИК-ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ СТЕФАН ГРОЗДЕВ

                               ЧЛЕНОВЕ НА 
		          КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС:
1.	 /п/ БОЯН НОВАНСКИ
2.	 /п/ ОГНЯН ДАМЯНОВ
3.	 /п/ ПЛАМЕНА ЦВЕТАНОВА